मेरे फ़ैमली WhatsApp ग्रुप में बातचीत का एक पैटर्न मैंने नोटिस किया है. सुबह-सुबह सब अपने हिस्से का Good Morning मेसेज भेजते हैं, कुछ फूल वाला तो कुछ भगवान वाला. इसके बाद ग्रुप के सभी पति सदस्य ‘पति-पत्नी’ वाले जोक्स भेजेंगे. एक-दूसरे के मैसेज पर ‘हा हा’ के रिएक्शन का सिलसिला अभी चल ही रहा होता है कि कोई पत्नी महिला सदस्य झंडा उठा लेती है, इसके बाद सारी औरतें उसके पीछ-पीछे चली आती हैं, धीरे-धीरे ग्रुप से मर्दों की जमात गायब हो जाती है और महिलाओं का कब्ज़ा होता है. अब बात होती है दोपहर के खाने, सीरियल, घर की परेशानियां आदी की. इस बीच जोक्स आते-जाते रहते हैं. ग्रुप में मौजूद मेरी उम्र का एक भी सदस्य एक्टिव नहीं रहता, सिवाय ‘पापा की परी’ और एक ‘म्माज़ ब्वॉय’ के.